આ બાબતે ફરિયાદ કરનાર સ્થાનિક રહેવાસીએ મિડ-ડે LOCALને જણાવ્યું હતું કે ‘અહીં રોજ બપોરે તેમ જ મોડી રાતે બાઇકરો જાણી જોઈને સાઇલન્સરનો અવાજ કરતા પસાર થાય છે. સાઇલન્સર ખરાબ હોય તો એને રિપેર ન કરાવતાં પસાર થતી વખતે અમારી ઊંઘ ખરાબ કરતા જાય છે અને આ રોજનું થઈ ગયું છે. ઘરમાં કોઈ બીમાર હોય તો તેને પણ તકલીફ થાય છે. અહીં ટ્રાફિક-પોલીસની પૂરતી હાજરી ન હોવાથી બાઇકરોની દાદાગીરી વધતી જાય છે. આ બાબતે મેં ટ્રાફિક-પોલીસ તેમ જ સ્થાનિક પોલીસને પણ ફરિયાદ કરી છે, પરંતુ તેમનો સપોર્ટ ન મળતાં આ સમસ્યા હવે વધી ગઈ છે. ક્યારે એનો ઉકેલ આવશે? દારૂના નશામાં બાઇકો ચલાવતા બાઇકરો સામે પગલાં લેવામાં આવે એ બહુ જરૂરી છે.’